《送丁茂淑缮部出榷芜湖二首 其二》
明代·卢龙云

牒随将作署，费藉水衡钱。祗信迹难合，何知利有权。

吟怀应尚壮，物力转须怜。揽胜逢公暇，诗筒好为传。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。